open-index/open-wikipedia-markdown huggingface dataset:
Penicillophorus

***Penicillophorus*** er en slekt av biller som bare finnes i den Nye Verden (Nord-, Mellom- og Sør-Amerika). Hunnene er larviforme, det vil si de ser ut som larver hele livet. Hunnene og larvene, av og til også hannene, har lysorganer og lyser i mørket, men dette lyset er permanent på og kan ikke reguleres. De kalles "glow-worms" eller "railroad worms" på engelsk, det siste fordi de ledd-delte hunnene med et lysorgan på hvert ledd kan minne om en nattog-vogn med opplyste vinduer. Larvene og hunnene er rovdyr som særlig angriper tusenbein, hannene tar trolig ikke mat til seg som voksne.

## Utseende
Hannen er en liten (2 – 4&nbsp;mm), spinkel bille, de larvelignende hunnene større. Hannene er slanke biller med nesten trådformede antenner og korte, myke dekkvinger, flygevingene er store og flortynne. **Hodet** er stort, noe flatt, med små, men utstående, runde fasettøyne. Antennene et 12-leddete (ganske uvanlig, det normale hos biller er 11), hvert ledd har en kort, lite påfallende utvekst. **Brystskjoldet** (pronotum) er trapesformet. **Dekkvingene** er myke, forkortede, og dekker ikke de velutviklede flygevingene eller bakkroppen. **Bakkroppen** er sylindrisk og myk, beina forholdsvis korte. **Larvene** og de voksne hunnene er sylindriske, lange og slanke, med korte bein. De er tydelig ledd-delte med innsnevringer mellom hvert ledd. På siden av hvert ledd sitter det et lysorgan som sender ut gult eller grønt lys, i tillegg har noen et organ som sender ut rødt lys på hodet. Hos noen undergrupper har også hannene lysorganer.

## Levevis
Larvene og de voksne hunnene kryper rundt på bakken, mellom løvstrø og under bark, og fanger ulike slags leddyr. De synes ha en spesiell forkjærlighet for tusenbein. Hannene tar sannsynligvis ikke næring til seg som voksne. Hunnene sender ut feromoner, som de flyvende hannene med sine store antenner lett fanger opp. Det er etter alt å dømme feromonene, og ikke lyset hunnene sender ut, som leder hannene til dem. Man antar at lysets funksjon er som en advarsel overfor rovdyr om at disse dyrene er uspiselige. Phengodidene inneholder forskjellige slags giftstoffer. Dette er et eksempel på aposematisme, der et påfallende utseende (i dette tilfellet lys) advarer om gift.

## Systematisk inndeling
Det er sannsynlig at familien Telegeusidae også bør regnes til Phengodidae. Familien Rhagophthalmidae ble nylig skilt ut fra Phengodidae.
* Ordenen biller, Coleoptera
** Underordenen Polyphaga
*** Overfamilien bløtvinger og lysbiller, Cantharoidea
**** Familien **[[Phengodidae]]** LeConte, 1861
***** Underfamilien Penicillophorinae
****** Slekten ***Penicillophorus*** Paulus, 1974, 1 art
******* *[[Penicillophorus ctenotarsus]]* Paulus, 1974

## Kilder
* Branham, M. Glow-worms, Railroad-worms (Insecta: Coleoptera: Phengodidae). University of Florida, IFAS Extension nettside. http://edis.ifas.ufl.edu/IN609
## Eksterne lenker
*
Handlingsplan

En **handlingsplan** er et dokument som skisserer tiltak som trengs for å nå ett eller flere mål. Alternativt kan det defineres som en sekvens av steg som må tas eller aktiviteter som må utføres godt for at en strategi skal lykkes. Handlingsplanen er et verktøy i sosial planlegging. Den kan både begrense omfanget og fungere som dokumentasjon på en organisasjons ansvarlighet.

Planen skal inneholde sluttdatoer for ulike milepæler. Handlingsplanen må tildele eierskap, altså hvilken person som er ansvarlig for å oppdatere fremdriften og holde teamet informert. Planen bør inneholde klare handlingssteg, i motsetning til vage ideer og tanker. Den bør også inneholde en oversikt over hvem som kan støtte og hvem som bør holdes informert, og forventede kosntader og budsjett.

## Se også
* Risikostyring

## Referanser


## Eksterne lenker
* Steg-for-steg guide for å lage handlingsplan for flere lærlinger | Statens arbeidsgiverportal
Hans Nilsen Kiær

**Hans Nilsen Kiær** (1731–1817) var en skipper på Strømsø og stamfar for familien Kiær i Norge. Han ble født på Borre i Horten, der familien hadde gården «Kiær», som slekten er oppkalt etter. Hans ble i 1757 gift med Ingeborg Hansdatter Brinck (1736–1810), de fikk sønnen Anders Hansen Kiær (1769–1838), som ble gift med Olene Gundersdatter (født. 1768), og sammen fikk de sønnene, skipsreder Hans Andersen Kiær (1795–1867) og skipsreder Niels Andersen Kiær (1802–1887), som er Kiær slektens to hovedlinjer.

## Gravsted
På Kiærs familiegravsted ved Strømsø kirke ble Hans Nilsen Kiær og Ingeborg Hansdatter begravet, han i 1817 og hun i 1810. På en jernplate som er 163 cm. lang og 95 cm. bred er innskriften: «*Hans Nielsen Kiær 86 Aar gammel og Ingeborg Hansdatter 74 Aar gammel, nedlagdes i denne grav efter 52 Aars Ægteskab sine jordiske Levninger, Han udi 1817, hun udi 1810. Hædrende deres minde lagde Agtelse og Taknemlighed denne Plade paa Graven*».

## Referanser
Mogens Rukov

**Mogens Rukov** (1943–2015) var en dansk manusforfatter, filolog og lærer i dramaturgi ved Den Danske Filmskole i København. Han var med på grunnleggelsen av skolens manuskriptutdannelse og ledet denne frem til 2008. Gjennom sin undervisning kom han til å prege fremtidige danske filmskapere og en ny generasjon manusforfattere vokste frem.  

Rukov var medforfatter på Thomas Vinterbergs dogmefilm *[[Festen]]*, manuskonsulent på Lars von Triers *[[Idiotene]]* og Søren Kragh-Jacobsens *[[Mifunes siste sang]]*, og medforfatter på Ole Christian Madsens *[[En kærlighedshistorie]]*.  

## Priser
Mogens Rukov vant Robertpriser for *Festen* og *En kærlighedshistorie*. I tillegg mottok han Nordisk Film Prisen, Nordisk råds filmpris og Æres-Bodil.

## Referanser




## Eksterne lenker
*
Funksjonell dekomposisjon

Innen ingeniørvitenskap er **funksjonell dekomposisjon** (eller **funksjonell dekomponering**) prosessen med å løse en funksjonell relasjon opp til sine bestanddeler slik at den opprinnelige funksjonen kan rekonstrueres (altså rekomponeres) fra disse delene.

Dekomponeringen kan utføres for å få innsikt i identiteten til de konstituerende komponentene (bestanddelene), hvilket kan reflektere individuelle fysiske prosesser av interesse. Den kan også  resultere i en komprimert representasjon av den globale funksjonen, en oppgave som bare er gjennomførbar når de konstituerende prosessene har et visst nivå av ''modularitet'' (altså uavhengighet eller ikke-interaksjon).

Interaksjoner mellom komponentene er avgjørende for funksjonen til sammensetningen. Alle samspill er ikke nødvendigvis observerbare, men kan muligens deduseres gjennom repeterende persepsjon, syntese, validering og verifisering av sammensatt atferd.

## Anvendelse
Anvendelser av funksjonell nedbrytning finnes i bayesianske nettverk, strukturell ligningsmodellering, lineære systemer og databasesystemer.

Funksjonell nedbrytning er utbredt på alle områder av kunnskapsrepresentasjon og maskinlæring, og noen eksempler på funksjonsdekomposjon er hierarkiske modellinduksjonsteknikker som logisk kretsminimering, beslutningstre, grammatisk inferens og hierarkisk klynging. Noen metoder er basert på informasjonsteori og grafteori.

I programvarearkitektur er funksjonell dekomposisjon en designmetode som har til hensikt å produsere en ikke-implementerbar arkitekturbeskrivelse av et datamaskinprogram. Arkitekten lager først en rekke funksjoner og typer som fullfører hovedprosesseringsproblemet i dataprogrammet, og dekomponerer deretter hver av disse for å avsløre felles funksjoner og typer, før det til slutt lages moduler basert på denne aktiviteten.

Funksjonell dekomposisjon brukes i mange metoder for analyse av signalbehandling, som for eksempel lineære tidsinvariante systemer (LTI-systemer) som kan nedbrytes til en lineær kombinasjon av andre funksjoner, kalt komponentsignaler. Vanlige eksempler på slike typer dekomposisjoner fourier-transformasjon.

## Se også
* Bayesiansk nettverk, en grafisk modell for sannsynlighet fremstilt ved hjelp av en rettet asyklisk graf
* Currying, transformasjon av en funksjon slik at den bare tar ett enkelt argument
* Databasenormalisering, teknikk for å minimere duplisering av informasjon i i relasjonsdatabaser
* Funksjonskomposisjon, operasjon som tar to matematiske funksjoner og lager en funksjon av disse, resultatet er en *sammensatt funksjon*
* Induktiv inferens, en slutning der konklusjonen ikke følger av premissene av nødvendighet, men av sannsynlighet.
* Tapsfri dekomposisjon, dekomponering slik at en naturlig skjøt vil returnere den opprinnelige relasjonen

## Referanser
Gamle Folkedal kraftverk

**Gamle Folkedal kraftverk** var et vannkraftverk i Voss kommune i Vestland.

Det utnyttet et fall på 336 meter fra Svortetjørn. Krokavatn lenger opp i vassdraget er oppdemmet magasin og kan reguleres med 8 meter.

Installert effekt var 1,2 MW. Årsproduksjon var 8 GWh.

Kraftverket ble bygget i 1939 og opprustet i 1962. Det ble nedlagt i 2013 da nye Folkedal kraftverk ble tatt i bruk.

## Kilder
* NVE vannkraftdatabase
* Konsesjonssøknad for Folkedal kraftverk
4+1 visningsmodellen

**4+1** er en visningsmodell som brukes til å beskrive arkitekturen til programvareintensive systemer ved hjelp av flere samtidige visninger. Visningene brukes til å beskrive systemet fra synspunktene til ulike interessenter, for eksempel sluttbrukere, utviklere, systemingeniører og prosjektledere. De 4 visningene er logisk visning, prosessvisning, utviklingsvisning og fysisk visning. I tillegg brukes utvalgte brukstilfeller eller scenarier for å illustrere arkitekturen som den ekstra "pluss 1" scenariovisningen. Modellen inneholder derfor 4 + 1 visninger:

* **Logisk visning**: Den logiske visningen er knyttet til den funksjonalitet systemet gir til sluttbrukere. UML-diagrammer brukes til å representere den logiske visningen, og inkluderer klassesdiagram og tilstandsdiagram.
* **Prosessvisning**: Prosessvisningen omhandler systemets dynamiske aspekter, forklarer systemprosessene og hvordan de kommuniserer, og fokuserer på systemets kjøretidsoppførsel. Prosessvisningen tar hensyn til samtidighet, distribusjon, integrator, ytelse og skalerbarhet, et cetera. UML-diagrammer for å representere prosessvisninger inkluderer sekvensdiagram, kommunikasjonsdiagram og aktivitetdiagram.
* **Utviklingsvisning**: Utviklingsvisning (også kalt implementeringsvisning) illustrerer et system fra en programmerers perspektiv, og fokuserer på programvareledelse. UML-diagrammer for utviklingsvisningen inkluderer pakkediagram og komponentdiagram.
* **Fysisk visning**: Den fysiske visningen (også kjent som implementeringsvisningen) viser systemet fra en systemingeniørs synspunkt. Den er opptatt av topologien av programvarekomponenter på det fysiske laget samt de fysiske forbindelsene mellom disse komponentene. UML-diagrammer som brukes til å representere den fysiske visningen inkluderer implementeringsdiagram.
* **Scenariovisning**: Beskrivelsen av en arkitektur illustreres ved hjelp av en liten mengde brukstilfelle, eller scenarier, som blir den femte visningen. Scenariene beskriver sekvenser av samspill mellom objekter og mellom prosesser. De brukes til å identifisere arkitekturelementer og for å illustrere og validere arkitekturdesignet. De fungerer også som utgangspunkt for tester av en arkitekturprototype. Denne visningen er også kjent som brukstilfelle-visningen.

Ifølge Philippe Kruchten er 4+1-visningsmodellen generisk og er ikke begrenset til noen notasjoner, verktøy eller designmetoder. Andre notasjoner og verktøy enn de som er nevnt kan også brukes, særlig for den logiske visningen og prosessvisningen.

## Se også
* Visningsmodell
* C4-modellen
* ISO/IEC 42010

## Referanser
Mats Wilhelm Ruland

**Mats Wilhelm Ruland** (født 1976) er en norsk jurist. Han har vært riksmekler siden 23. november 2018 og lagdommer ved Borgarting lagmannsrett siden 15. mai 2018.

Ruland er cand.jur. fra Universitetet i Oslo i 2003.

## Referanser
Les Mystères de Paris

***Les Mystères de Paris*** er en fransk stumfilm fra 1922 regissert av Charles Burguet.

## Skuespillere
* Huguette Duflos som Fleur-de-Marie
* Georges Lannes som Rodolphe
* Andrée Lionel som Sarah MacGrégor
* Camille Bardou som Le Chourineur
* Suzanne Bianchetti som La marquise d'Harville
* Paul Vermoyal som Maître Ferrand
* Gilbert Dalleu

## Referanser


## Eksterne lenker
*
Nancy from Nowhere

***Nancy from Nowhere*** er en amerikansk stumfilm fra 1922 regissert av Chester Franklin.

## Handling
Nancy blir adoptert fra et barnehjem av Kelly-familien, men blir oppdratt i forferdelige omgivelser og mishandlet av husholdningen. Nancy stifter ved et uhell bekjentskap med Jack Halliday, sønn av en velstående familie fra byen som er på fisketur i nærheten av Kelly-hjemmet. Etter at Mrs. Kelly slår Nancy stikker jenta inn i skogen, og gjemmer seg bak i bilen til Jack når han skal kjøre inn i byen.

Når han kommer hjem igjen, oppdager Jack henne og forsøker å hjelpe henne. Men Jacks forlovede, Elizabeth, blir irritert. Foreldrene hans overtaler Nancy om at hun ikke er passende for sønnen deres, og at hun bare kan bringe ulykke til sønnen deres. Nancy vender deretter tilbake til Kelly-hjemmet, men Jack kommer for å redde henne - og de blir til slutt lykkelig forent.

## Skuespillere
* Bebe Daniels som Nancy
* Eddie Sutherland som Jack Halliday
* Vera Lewis som Mrs. Kelly
* James Gordon som Mr. Kelly
* Myrtle Stedman som Mrs. Halliday
* Alberta Lee som Martha
* Helen Holly som Elizabeth Doane
* Dorothy Hagan som Mrs. Doane

## Referanser


## Eksterne lenker
*
Napoleons datter

***Napoleons datter*** (originaltittel: *Die Tochter Napoleons*) er en tysk stumfilm fra 1922 regissert av Frederic Zelnik.

## Skuespillere
*Lya Mara som Marion
*Ludwig Hartau som Napoleon
*Ernst Hofmann som Armand
*Charles Willy Kayser som Colonna
*Gertrud de Lalsky som Madame de Marly
*Georg di Georgetti som Granvila
*Albert Patry som Charamont

## Referanser


## Eksterne lenker
*
Joakim Dragsten

**Joakim Dragsten** (født 1989) er en norsk fotballtrener.

## Karriere
Dragsten startet trenerkarrieren som trener for barne- og ungdomslag i Skeid. I 2017 var han hovedtrener for Lokomotiv Oslo i 3. divisjon. 

Foran 2018-sesongen tok han over som hovedtrener i Eidsvold Turn, i en alder av 28 år. Etter å ha ledet laget til en 2.-plass i 3. divisjon i sin første sesong, tok han laget til opprykk i 2019. Både i i 2020 og i 2021 ledet han Eidsvold Turn til en trygg plass på midten av tabellen i 2. divisjon.

Foran 2022-sesongen ble Dragsten ansatt som hovedtrener i Hødd i 2. divisjon, på en kontrakt ut 2023. I sin første sesong i klubben ledet han de til opprykk til OBOS-ligaen for første gang siden 2016. Dragsten ble av Norsk Fotballtrenerforening kåret til årets unge trener i 2022. I 2023 endte Hødd på 14.-plass i OBOS-ligaen, og tapte deretter kvalifiseringen mot Lyn og rykket dermed ned igjen på første forsøk. Han fikk ikke forlenget kontrakt etter 2023-sesongen.

Den 18. desember 2023 ble Dragsten presentert som ny hovedtrener for Lyn Fotball Damer i Toppserien.

## Referanser


## Eksterne lenker
*
My Wild Irish Rose

***My Wild Irish Rose*** er en amerikansk stumfilm fra 1922 regissert av David Smith.

## Handling
Historien følger Robert Ffolliat, en ung irsk mann, som blir sendt til en straffekoloni i Australia etter å ha blitt uskyldig anklaget av den grådige Kinchella som ønsker å få kontroll over Ffolliat eiendom.

Men Conn (spilt av Pat O'Malley) forsøker å komme Robert til unnsetning, og hjelper ham med å stikke av fra fengselsskipet og returnere til Irland hvor Robert snart blir forent med sin kjære.

## Skuespillere
* Pat O'Malley som Conn
* Helen Howard som Arte O'Neale
* Maude Emory som Claire Ffolliott
* Pauline Starke som Moya
* Edward Cecil som Robert Folliott
* Henry Herbert som Molineaux
* Jim Farley som Corry Cinchella

## Referanser


## Eksterne lenker
*
Hagafell

**Hagafell** er et fjell på Reykjanes på Island i kommunen Grindavíkurbær. Det er 158 m høyt og ligger i området hvor det var vulkanutbrudd 19. desember 2023.
Malou Reymann

**Malou Leth Reymann** (født 1988) er en dansk filmregissør og manusforfatter. Hun har bakgrunn som skuespiller og debuterte i rollen som Sofie «Fiemus» Hansen i TV-serien *[[Ørnen (TV-serie)|Ørnen]]* i 2004.

Som skuespiller var hun nominert til Bodilprisen for beste kvinnelige hovedrolle og Robertprisen for årets kvinnelige hovedrolle i 2010. Begge nominasjoner var for rollen som Barbara i Hella Joofs spillefilm *Se min kjole*. 

Reymann debuterte som spillefilmregissør med *[[En helt alminnelig familie]]* i 2020. Filmen vant en rekke priser, blant annet Robertprisen for årets barne- og familiefilm i 2021.

## Filmografi
### Som regissør og manusforfatter
; Spillefilmer
* 2020: *En helt alminnelig familie* 
* 2022: *[[Ustyrlig]]* 

; Kortfilmer
* 2013: *Seksten en halv time* 
* 2015: *Afvej* 
* 2012: *Dem man elsker* 
* 2010: *13*
* 2008: *Maskebal*

### Som skuespiller
; Spillefilmer
* 2007: *Hvid nat* – Malene
* 2007: *Ung mand falder * – Irene
* 2009: *Applause* –  Påklederske 
* 2009: *Se min kjole* – Barbara
* 2009: *Vanvittig forelsket* – Vennninne
* 2011: *[[Dirch]]* – Bente Askjær

; TV-serier
* 2004–2006: *Ørnen* – Sofie «Fiemus» Hansen 
* 2005: *[[Klovn (TV-serie)|Klovn]]*, sesong 4, episode 1 
* 2010: *Den 2. side* – Karen
* 2011: *[[Broen]]* –  Frida, episode 9 

## Priser
* 2020: Nordisk Film Prisen
* 2021: Carl Th. Dreyer Prisen
* 2021: Bodilprisens talentpris

## Referanser


  
 


## Eksterne lenker
*
Erich Bredal

**Erich Bredal** (opprinnelig Erik Pedersen Bredal) var guvernør på St. Thomas og St. Jan i Dansk Vestindia fra 8. august 1716 til april 1724.

Han var sønn av Peder Eriksen Bredal og Margrethe Thomasdatter Meyer. Peder Eriksen Bredal fikk kongebrev 28.&nbsp;desember 1676, og ble da gitt embetet som sogneprest til Brønnøy etter Jens A. Mönnichen, som ble flyttet til ny stilling i Bodø. Peder og Margrethe fikk seks barn; Erik var det nest eldste.

Peder Bredal var trolig sønn av Erik Bredal, biskop i Trondheim.

## Referanser
Folkemotstandskomiteene

**Folkemotstandskomiténe** (arabisk: لجان المقاومة الشعبية, er en palestinsk organisasjon som er klassifisert som en terrororganisasjon av Israel og USA.

Folkemotstandskomiteen ble grunnlagt i slutten av året 2000 av Jamal Abu Samhadana, et tidligere medlem av Fatah og Tanzim. Bevegelsen omfatter militante fra organisasjonene Fatah, Hamas, Islamsk Jihad og al-Aqsa martyrbrigadene.

I juni 2006 ble Jamal Abu-Samhadana drept av den israelske hæren i et luftangrep på Gazastripen. Han ble beskyldt for å ha forberedt en rekke angrep og terrorhandlinger som resulterte i mange dødsfall.

Den 25. juni 2006 drepte medlemmer av organisasjonen to israelske soldater og bortførte soldaten Gilad Shalit i et angrep på en militærpost nær Kerem Shalom. Som svar startet den israelske hær *[[Operation Summer Rain]]*.

En senere leder, Kamal al-Nairab, og den militære øverskommanderende, ble drept i et israelsk angrep i august 2011.

Den 10. mars 2012 ble komiteens generalsekretær, Zohair al-Qaisi, og elleve andre milirante drept av israelske droneangrep nær Gaza by. *Islamsk Jidad* sa at ti av de drepte krigere fra var dens al-Quds-brigader. Israelske styrker hadde reagerte på beskytningen av israelsk territorium av to mortergranater fra Gaza flere timer tidligere. Det ble også uttalt at al-Qaisi var hjernen bak 2011-serien med angrep nær den israelsk-egyptiske grense der ti angripere og fem egyptiske soldater døde. Som gjengjeldelse skjøt palestinerne flere dusin raketter inn i Israel.
## Referanser
Sunde skole (Stavanger)

**Sunde skole** er en 1 - 7 barneskole i Stavanger kommune og tilhører Madla kommunedel. Sunde skole har ca. 420 barn fordelt på 20 klasser med 3 klasser på hvert trinn. Per 2023 er Geir Magerøy rektor på skolen.

## Eksterne lenker
*
Jamal Abu Samhadana

**Jamal Abu Samhadana** (; 1963–2006) var grunnlegger av de palestinske Folkemotstandskomiteene.

Samhadana var medlem av Fatah og Tanzim før han grunnla den nye organisasjonen på slutten av året 2000. I april 2006 ble han utnevnt til politidirektør av Said Siam, innenriksminister for den palestinske selvstyremyndigheten.

Ifølge Jedi'ot Acharonot-rapporten overlevde Samhadana fire angrep før han ble drept av den israelske hær sammen med tre andre medlemmer av Folkemotstandskomiteen i et målrettet luftangrep på en treningsleir nær Rafah den 8. juni 2006.

## Referanser
Asaf Hamami

**Asaf Hamami** (hebraisk: אסף חממי‎, født den 2. desember 1982, død den 7. oktober 2023 i Nirim) var en IDF-offiser med rang som oberst, og tjente som sjef for den sørlige brigaden på Gazastripen.

Før det tjenestegjorde han som sjef for Negevbrigaden, sjef for Oz-brigadens treningsskole, og sjef for Tzabar-bataljonen.

Den 7. oktober 2023, under Hamas-angrepet på Israel, døde han under forsvaret av kibbutz Nirim. Kroppen hans ble ført til Gaza av Hamas. Sammen med Roi Levy, Yonatan Steinberg og Yitzhak Ben-Bashat var han blant de høyest rangerte israelske offiserene som ble drept under dette angrepet.
## Referanser
Jörgen Wålemark

**Jörgen Wålemark** (født 1972) er en svensk fotballtrener og tidligere fotballspiller som er hovedtrener for . 

Wålemark ble i desember 2024 ansatt som ny hovedtrener i , men allerede i juli 2025 kom beskjeden om at Stabæk og Wålemark var enige om at han skulle fratre etter svake resultater.

## Referanser


## Eksterne lenker
*
Phosphaenopterus

***Phosphaenopterus*** er  en slekt av lysbiller. 

## Utseende
Middelsstore, avlange, noe flate, svarte lysbiller. Hannene har reduserte dekkvinger som ikke dekker det meste av bakkroppen, også flygevingene er reduserte og de kan ikke fly. Antennene er trådformede, nokså kraftige. Hunnene mangler helt vinger, men har noralt utviklede, «voksne» antenner.

## Levevis
Lysbillene er nattaktive insekter. De finnes i mange ulike naturtyper (*habitat*), som fuktige enger, langs skogsbryn, bekker, i hager og parker.  Larvene eter gjerne meitemark.

## Utbredelse
Slekten er utbredt i det sørvestlige Europa.

## Systematisk inndeling

* Orden **[[biller]]** (Coleoptera)
** Underorden ** [[Polyphaga]]**
*** Overfamilie ** [[Cantharoidea]]**
**** Familien **[[lysbiller]]** (Lampyridae Fleming, 1821)
***** underfamilie **[[Lysbiller (Lampyrinae)|lysbiller]]** (Lampyrinae) Latreille, 1817
****** stamme **[[Lucidotini]]** Lacordaire, 1857
******* understammen Photinina LeConte, 1881
******** slekten ***Phosphaenopterus*** Schaufuss, 1870 
********* *[[Phosphaenopterus metzneri]]* Schaufuss, 1870
********* *[[Phosphaenopterus montandoni]]* Bourgois, 1900

## Referanser


## Litteratur

## Eksterne lenker

*
C4-modellen

**C4-modellen** er en strømlinjeformet grafisk notasjonsteknikk for modellering av arkitektur til programvaresystemer. Den er basert på strukturell dekomposisjon (en hierarkisk trestruktur) av et system til konteinere og komponenter, og bygger på eksisterende modelleringsteknikker som Unified Modeling Language (UML) eller entitet–relasjonsmodell-diagrammer (ERD-er) for mer detaljert dekomponering av arkitekturblokkene.

## Historie
C4-modellen ble skapt av programvarearkitekten Simon Brown mellom 2006 og 2011 basert på Unified Modeling Language og 4+1 visningsmodellen. Teknikken ble popularisert gjennom lanseringen av en offisiell nettside med Creative Commons-lisens

## Oversikt
C4-modellen dokumenterer arkitekturen til et programvaresystem gjennom å ha flere visninger som forklarer dekomponeringen av et system i konteinere og komponenter, relasjonene mellom disse elementene, og (der det er relevant) relasjonen til brukerne.

Visningene er organisert i henhold til deres hierarkiske nivå:

* **Kontekstdiagrammer** (nivå 1): Viser systemet som skal studeres og dets relasjon til brukere og andre systemer
* **Konteinerdiagrammer** (nivå 2): Dekomponerer et system til innbyrdes relaterte konteinere. En container representerer en applikasjon eller et datalager.
* **Komponentsdiagrammer** (nivå 3): Dekomponerer konteinere til innbyrdes relaterte komponenter, og knytter komponentene til andre konteinere eller andre systemer.
* **Kodediagrammer** (nivå 4): Gir ytterligere detaljer om utformingen av arkitekturelementer som kan avbildes til kode. På dette nivået er C4-modellen basert på eksisterende notasjoner som Unified Modeling Language (UML), entitet–relasjonsmodell-diagrammer (ERD-er) eller diagrammer generert det integrerte utviklingsmiljøet (IDE).

For nivå 1 til 3 bruker C4-modellen 5 grunnleggende diagramelementer: Personer, programvaresystemer, konteinere, komponenter og relasjoner. Teknikken angir ikke utforming, form, farge og stil for disse elementene. I stedet anbefaler C4-modellen å bruke enkle diagrammer basert på nøstede bokser for å lette interaktiv tegning. Teknikken fremmer også gode modelleringspraksis som å angi tittel og forklaring på hvert diagram, og klar og utvetydig merking for å lette forståelsen hos tiltenkt publikum.

C4-modellen legger til rette for visuelt arkitektursamarbeid og evolusjonær arkitektur i kontekst av smidige lag der mer formelle dokumentasjonsmetoder og forhåndsplanlagt («up-front») arkitekturdesign ikke er ønsket.

## Referanser
Juhor ad-Dik

**Juhor ad-Dik** (arabisk: جحر الديك) er en palestinsk landsby i guvernementet Gaza, sør for Gaza by, sentralt på Gazastripen. Ifølge Palestinsk statistisk sentralbyrå (PCBS) hadde landsbyen et folketall på 4.586 innbyggere i 2017.

Tretten innbyggerer, derav minst to barn, ble drept og 18 andre skadde da israelske stridsvogner skjøt mot en moské og to hus i landsbyen den 16. april 2008. Under Gazakrigen var det flere ganger kamper mellom ofte israelske soldater og palestinsk milits nær Juhor ad-Dik. 

Den 28. oktober 2023 trengte Israels forsvar inn på Gazastripen øst for flytningeleiren al-Bureij, nær Juhor ad-Dik. Under en israelske invasjon av Gazastripen ble israelsk infanteri og pansrede fjøretøyer ofte beskutt nær Juhor av Izz al-Din al-Qassam brigadene.

## Referanser
Shokat as-Sufi

**Shokat as-Sufi** er en palestinsk by sør på Gazastripen, sør for Rafah og like ved den nedlagte Yasser Arafat internasjonale lufthavn. Det er en av de fattigste bosetningene på Gazastripen, og har en underutviklet infrastruktur.

Ifølge Palestinsk statistisk sentralbyrå (PCBS) i 1997 hadde Shokat as-Sufi et folketall på 5&nbsp;663 der 90 % var palestinske flyktninger. 

## Referanser
Norgescupen i langrenn for junior 2020/21

**Norgescupen i langrenn for junior 2020/21** skulle vært den nasjonale cupen i langrenn for juniorutøvere i Norge, men denne ble avlyst på grunn av koronaviruspandemien. 

## Referanser


## Eksterne lenker
* Norges Skiforbund
Nathan der Weise (stumfilm)

***Nathan der Weise*** er en tysk stumfilm fra 1922 regissert av Manfred Noa.

## Skuespillere
* Fritz Greiner som Sultan Saladin
* Carl de Vogt som Assad / Templar
* Lia Eibenschütz som Sittah
* Werner Krauss som Nathan
* Bella Muzsnay som Recha
* Margarete Kupfer som Daja
* Rudolf Lettinger som Bonafides 

## Referanser


## Eksterne lenker
*
Die Tänzerin Navarro

***Die Tänzerin Navarro*** er en tysk stumfilm fra 1922 regissert av Ludwig Wolff.

## Skuespillere
* Alexander Granach som Clegg  
* Asta Nielsen som Carmencita Navarro  
* Iván Petrovich som Mortensen  
* Adele Sandrock
* Hans Wassmann som Marcellus Gondriaan

## Referanser


## Eksterne lenker
*
Nero (film fra 1922)

***Nero*** er en amerikansk-italiensk stumfilm fra 1922 regissert av J. Gordon Edwards.

## Skuespillere
* Jacques Grétillat som Nero
* Sandro Salvini som Horatius
* Guido Trento som Tullius 
* Enzo De Felice som Otho
* Nerio Bernardi
* Adolfo Trouché som Hercules
* Nello Carotenuto som Galba

## Referanser


## Eksterne lenker
*
Night Life in Hollywood

***Night Life in Hollywood*** er en amerikansk stumfilm fra 1922 regissert av Fred Caldwell.

## Handling
Joe Powell reiser fra den lille hjem-byen sin i Arkansas og kommer til Hollywood. Etter at søsteren hans Carrie Powell også finner veien dit, følger både faren og moren, samt deres yngre søster veien dit.

## Skuespillere
* J. Frank Glendon som Joe Powell
* Josephine Hill som Leonora Baxter
* Gale Henry som Carrie Powell
* J. L. McComer som Pa Powell
* Elizabeth Rhodes som Ma Powell
* Jack Connolly som Wayne Elkins
* Delores Hall

## Referanser


## Eksterne lenker
*
Skogsnenetsisk

**Skogsnenetsisk** er et samojedisk språk som snakkes av nenetsere i det nordlige Russland, langs elvene Agan, Pur, Lyamin og Nadym. Det er beslektet med Tundranenetsisk, og de to språkene betraktes som dialekter av nenetsisk, selv om de ikke er  innbyrdes forståelige språk. De nærmeste slektningene er nganasansk og enetsisk, og etter dem selkupisk.

## Referanser
Koibalisk

**Koibalisk** er en utdødd dialekt av kamassisk eller et uavnehngig samojedisk språk. Omkring 600 ord av koibalisk er kjent, men det finnes ingen beskrivelse av grammatikken til koibalisk. Vokabularet er svært likt vokabularet til kamassisk. Koibalisk døde ut omkring det 19. århundre. Koibalene ble assimilert av tyrkiske stammer. En koibalisk-russisk ordbok ble publisert i 1806. 

## Referanser
Anton J. Rockne

**Anton Julius Rockne** (1868–1950) var en amerikansk politiker av norsk opphav. Han var medlem av Minnesotas delstatssenat i 36 år, lengre enn noen annen i delstatens historie. Rockne var en konservativ republikaner og en steil sparepolitiker med stor innflytelse i delstatspolitikken.

## Liv og virke
### Bakgrunn
Anton J. Rockne ble født i en tømmerhytte og vokste opp på en farm i Fillmore County i Minnesota. Foreldrene var Anne Elisabeth Amundsdatter fra Skjeberg og Mikkel Larsson fra Stora Rokne på Vossevangen, som begge hadde utvandret med sine familier omkring 1850.

A.J. Rockne var blant grunnleggerne av Vosselaget, et av de norske bygdelagene i Amerika.

### Jurist
Rockne studerte jus ved University of Minnesota og slo seg opp som småbyadvokat i Zumbrota i Goodhue County. Han stiftet familie med Susie Albertson, som også var andregenerasjons norsk-amerikaner, som datter av Elling Albertson, en respektert gårdbruker i Wanamingo. De tilhørte en norsk luthersk menighet.

### Politiker
Det republikanske partiet i Minnesota rommet både konservative og radikale elementer. Det sørøstre Minnesota var rikere og mer politisk konservativt enn prærien vestpå. A.J. Rockne var, som de fleste i Goodhue County, en konservativ republikaner.

I 1903 ble Rockne medlem av representanthuset i Minnesotas delstatsforsamling, og i 1909 ble han representanthusets ordstyrer (speaker). I 1911 tok han sete i delstatssenatet, og i 1915 ble han formann i delstatssenatets finanskomité. Han ønsket en begrenset stat som la færrest mulig skattebyrder på landsbygdbefolkningen. Mange likte også hans jordnære væremåte. Han ble kjent som «delstatskassens vakthund».

Rockne krevde ikke bare nøysomhet av det offentlige. Hjemme i Zumbrota holdt Anton og Susie Rockne seg med vedfyrt komfyr og isboks, ikke kjøleskap. Han tok ofte bussen til møter i delstatshovedstaden Saint Paul.

Rockne utkjempet sine tøffeste politiske kamper mot guvernør Floyd B. Olson under den store depresjonen i 1930-årene. Den progressive guvernøren ønsket sosialhjelpsprogrammer og tiltak mot massearbeidsløshet. Rockne var skeptisk til statlig inngripen i økonomien og trenerte lovgivningsarbeidet, men måtte i 1932 godta at delstatssenatet vedtok en stor hjelpepakke. Rockne var også kritisk til at delstaten skulle ta del i de føderale New Deal-programmene.

Han stilte i 1928 som kandidat i republikanernes primærvalg foran valget til det amerikanske Senatet, men fikk bare tredje flest stemmer. Radikaleren Henrik Shipstead ble gjenvalgt som senator. Rockne trakk seg tilbake fra politikken i 1947, uten å ha trådt inn i nasjonal politikk, men etter 36 år i delstatssenatet og 44 år i delstatsforsamlingen. Med disse 44 år var han sammen med Carl M. Iverson lengsttjenende i delstatens lovgivende forsamling helt til Lyndon Carlson brøt deres rekord den 3. januar 2017.

A.J. Rocknes advokatfirma i Zumbrota er videreført av hans etterkommere.

## Litteratur
*Curtiss-Wedge, Franklyn: *History of Goodhue County, Minnesota* (Chicago: H.C. Cooper, Jr. & Co. 1910)http://www.leg.mn/archive/LegDB/articles/13680GoodhueHistory.pdf

## Referanser
Ursamojedisk

**Ursamojedisk** er det rekonstruerte urspråket til de samojediske språkene: Nenetsisk (tundranenetsisk og skogsnenetsisk), enetsisk, nganasansk og selkupisk, så vel som de utdødde språkene juratisk, kamassisk, karagassisk, koibalisk og matorisk. Samojedisk er en undergrein av de uralske språkene, og dens forgjenger er ururalsk.

Agglutinative kasusbøyninger og dens serier av plosiver på tokarisk, de to mest slående typologiske avvik fra urindoeuropeisk, kan forklares gjennom påvirkning fra uralske språk. Det samme gjelder en rekke andre typologiske egenskaper ved tokarisk. Det har blitt foreslått at ursamojedisk påvirket utviklingen av urtokarisk, via Afanasjevokulturen (3300&ndash;2500 f.Kr.) i det sørlige Sibir.

## Referanser
Juratisk

**Juratisk** eller **jurakisk** var et samojedisk språk som ble snakket i den sibirske tundra vest for elven Jenisei. Språket døde ut tidlig på 1800-tallet. Det var trolig en overgangsform mellom nenetsisk og enetsisk, eller en arkaisk dialekt av enetsisk. Usikkerheten om språkets status skyldes manglende informasjon om språket.

## Referanser
Umm al-Kilab

**Umm al-Kilab** (arabisk: قيزان النَجّار, og transkribert **Umm el-Kelab**) er en palestinsk landsby sør på Gazastripen i guvernementet Khan Younis. Den ligger sør for Khan Yunis og øst for Rafah, på grensen til guvernementet Rafah. Ifølge Palestinsk statistisk sentralbyrå hadde Umm al-Kilab 999 innbyggere i 2006. 

## Referanser
Norgescupen i langrenn for junior 2021/22

**Norgescupen i langrenn for junior 2021/22** gikk over 10 renn, fra 28. januar 2022 på Åsen til 9. april 2022 på Lygna. 

Poengmessig ble de tre dårligste rennene før helgen på Lygna strøket.

## Kvinner 19-20 år



Anne Haggen vant sju av de ti rennene, Emma Kirkeberg Mørk vant to renn og Maria Hartz Melling vant ett renn. 



## Kvinner 18 år



Eva Ingebrigtsen vant fire av norgescuprennene, Julie Hammer vant tre renn, Helene Ekrheim Haugen vant to renn og Anniken Sand vant ett. 



## Kvinner 17 år



Milla G. Andreassen vant asamtlige ti norgescuprenn. 



## Menn 19-20 år



Preben Horven vant tre av rennene.



## Menn 18 år



Daniel Aakervik vant tre av norgescuprennene, og Kristian Kollerud og Kristian Kongssund vant to hver. 



## Menn 17 år



Lars Heggen vant fem av rennene, Filip Skari og Jørgen Nordhagen vant to renn hver. 



## Kilder
* Resultater (arkivert)

## Eksterne lenker
* Norges Skiforbund
BNB

**BNB** kan vise til:

* BNB (musikkgruppe), norsk trio
* Belgias nasjonalbank
* Bulgarias nasjonalbank
* Bed and Breakfast, se pensjonat
Breathe

**Breathe** kan vise til:

* Breathe (Vladana-sang), Montenegros bidrag i Eurovision Song Contest 2022
* Breathe (Kylie Minogue)
* Breathe (Blu Cantrell-sang)
* Breathe (Pink Floyd-sang), sang fra albumet The Dark Side of the Moon
* Breathe (The Prodigy-sang)
* Breathe (U2-sang)
* Breathe (Faith Hill-album), musikkalbum fra 1999
* Breathe (band), newzealandsk musikkgruppe

* Breathe (film), film fra 2017
Nisanit

**Nisanit** (hebraisk: ניסָנִית ) var den største israelske bosetningen på nordspissen av Gazastripen i en minibosetningsblokk som også var tilknyttet Elei Sinai og Dugit. Mens Nisanit var under den kommunale myndighet Hof Aza Regional Council, var den ikke i geografisk enhet med Gush Katifblokken hvor hoveddelen av *Gush Katif*bosetningene var lokalisert.
## Historie
Landsbyen ble etablert som en militærutpost tilknyttet Nahal i 1980, og ble demilitarisert da den ble overført til sivile boligformål i 1984 til 15 pionerfamilier. I 1993 ble status endret til 'bysamfunn'. Nisanit fungerte også som en satellittkommunal avdeling av regionrådet for de tre bosetningene på den nordlige Gazastripen. Navnet på byen er den hebraiske oversettelse av den art av haukskjeggblomsten som er utbredt i områdets sanddyner om våren.

Nisanit, som utgjorde rundt 300 familier (rundt 900 personer), var en av de få «blandede» Gush Katif-bosetningene med ortodokse og ikke-religiøse jøder som bodde sammen.

## Israelsk ensidig løsrivelse
Nisanits innbyggere ble kastet ut 21. august 2005 av personell fra den israelske hær og det israelske politi som en del av den israelsken ensidige frigjøringsplan. Husene ble ødelagt og området ble forlatt.

## Påtrykk for å gjenoppbygge

Den 26. juli 2007 forsøkte rundt 500 aktivister, inkludert tidligere innbyggere, å returnere til ruinene som en begynnelse på å gjenoppbygge samfunnet. Politiet forsøkte å stanse anmarsjen før den nådde Gaza-grensen, men lyktes ikke selv om flere arrestasjoner ble foretatt. Arrangørene sverget å holde på sine planer for en fremtidig retur til Nisanit.

## Israel-Hamas-krigen (2023)
Området Nisanit ble inntatt av IDF ved invasjonen av dets bakkestyrker inn på Gazastripen den 27. oktober 2023. Deres inntog i Nisanit var en del av et knipetangsmanøver for å omringe Gaza by, som ligger noe sør for Nisanit.

## Referanser
1. serierunde i Toppserien 2024

Alle kampene i **1. serierunde i [[Toppserien 2024]]** var terminfestet til lørdag 16. mars. Grunnet værforhold ble to kamper utsatt. Kampen mellom Kolbotn og Røa ble utsatt til søndag 17. mars, og kampen mellom Vålerenga og Stabæk til mandag 18. mars.

## Kampfakta

## Referanser
2. serierunde i Toppserien 2024

Kampene i **2. serierunde i [[Toppserien 2024]]** var terminfestet til lørdag 23. mars. Kampen mellom  og  ble flyttet til onsdag 3. juli grunnet Brann sine to kvartfinalekamper i Champions League.

} &ndash; 
|-
| Laveste tilskuertall:
|  &ndash;
|-
| Gule kort:
| 
|-
| Utvisninger:
| 
|}

## Kampfakta

## Referanser
3. serierunde i Toppserien 2024

Alle kampene i **3. serierunde i [[Toppserien 2024]]** ble spilt lørdag 13. april.

## Kampfakta

## Referanser
4. serierunde i Toppserien 2024

Kampene i **4. serierunde i [[Toppserien 2024]]** ble spilt fredag 19. og lørdag 20. april.

## Kampfakta

## Referanser
10. serierunde i Toppserien 2024

Alle kampene i **10. serierunde i [[Toppserien 2024]]** ble spilt lørdag 25. mai.

## Kampfakta

## Referanser
Elei Sinai

**Elei Sinai** (hebraisk: אֱלֵי סִינַי, betyr *Mot Sinai*) var en israelsk bosetning nord på Gazastripen.

## Grunnleggelse, historie
Elei Sinai ble etablert i 1982 av en gruppe israelere som var blitt kastet ut fra Yamit på Sinaihalvøya. Den ble oppkalt etter lengselen etter å vende tilbake til Sinaiørkenen, der Yamit lå.

Avi Farhan, en utvist fra Yamit, og Arik Herfez, hvis datter var blitt drept av palestinske militanter, var to av de mest bemerkelsesverdige innbyggerne.

Mellom 2001 og 2004 forøvet militante palestinenere flere angrep Ved et angrep av to tungt bevæpnede militante fra den radikal-islamistiske Hamas den 2. oktober 2001 ble to unge israelere skutt og dessuten 15 såret, tildels alvorlig. Gjerningsmennene brukte skytevåpen og håndgranater. Den 2. desember 2001 ble en israeler skutt og fire andre til dels alvorlig såret.

## Ensidig frakobling
Blant argumentene anført i opposisjon mot Israels ensidige frakoblingsplan fra Gazastripen, som innebar at israelske bosettere skulle hentes ut fra Elei Sinai, var et forslag fra Farhan som tillot nybyggerne å forbli i sine hjem som palestinske borgere, en idé både palestinerne den israelske regjering avviste.

Beboerne hadde faktisk forlatt hjemmene sine frivillig, men kom tilbake etter å ha innsett at regjeringen ikke hadde noe sted å sende dem. Etter utkastelsen etablerte en gruppe på femti familier seg ved Yad Mordechai-krysset som en protest mot at regjeringen ikke hadde funnet en fellesskapsløsning for dem. Andre ble sendt til *Shirat HaYam*-hotellet. Resten av bosetningen delte seg senere inn i noen få grupper, blant dem de som etterhvert slo seg ned i:
* Karmia, som ble lovet fremtidige hjem i Talmei Yafeh nær Ashkelon.
* Eller HaNer, som ble lovet fremtidige hjem i Bat Hadar-området like ved Ashkelon.

Farhan og en del av hns familie etablerte en ny gruppe og håpet å etablere en ny bosetning i sentrum av landet. Regjeringen ble i 2006 enige om å plassere denne gruppen i Palmachim.

## Israel–Hamas-krigen
Området Elei Sinai ble inntatt av IDF etter bakkestyrkeinvasjonen på Gazastripen den 27. oktober 2023. Deres inntrengning ved Elei Sinai var en del av et knipetangstrekk for å omringe Gaza by, som ligger sør for Elei Sinai.

## Referanser


## Eksterne lenker
*
Ender på eventyr

**Ender på eventyr** (engelsk: Migration) er en amerikansk animert film produsert av Illumination.

## Om filmen
Filmen hadde førpremiere på kino i USA 19. oktober 2023 i en «VIEW Conference», og hadde vanlig premiere 22. desember 2023.

I Norge hadde filmen premiere på kino 25. desember 2023.

## Handling
I en skog i New England bor en overbeskyttende andefar som lar seg overtale av familien til å dra på deres første familieferie, og dermed forlate den trygge dammen de bor i. Reisen mot varmere strøk går ikke helt som planlagt.

## Rolleliste

Også medvirket norske stemmer: Benjamin Renner

## Referanser


## Eksterne lenker
*
Riksvei 554

**Riksvei 554** (**Rv554**) gikk mellom Bergen lufthavn, Flesland og Nesttun i Bergen. 

I Nesttun var veien forbundet med riksvei 14 og europavei 68. Strekningen mellom Bergen lufthavn og Rådalen har blitt del av riksvei 580, strekningen videre til nesttun del av fylkesvei 582.

## Referanser
Gazaomringelsen

**Gazaomringelsen** eller ***Gaza Envelope***  (hebraisk עוטף עזה, *Otef Aza*) viser til et område i Israel som strekker seg omkring Gazastripen, bare noen få kilometer unna, og omfatter byen Sderot og flere kibbutzim og moshavim i området.

Siden den andre intifadaen, og særlig siden Israels ensidige tilbaketrekkingsplan ble implementert, ble samfunnene i området omkring Gazastripa utsatte for terroristangrep, bombekastergranater og Qassamraketter fra Gazastripen. Etterhvert ble mer fjerntliggende samfunn oftere rammet av bomber fra Gaza, som Ashkelon, Netivot, Kiryat Gat, Beer Sheva og Ashdod, etter at det ble smuglet inn Grad-raketter til Gaza.

I 2007, etter flere år med terroristangrep, vedtok Knesset en lov som gav samfunn som lå innenfor 7&nbsp;km fra grensegjerdet omkring Gazastripen (og andre samfunn i området utpekt av finansdepartementet i Israel) status som  «konfrontasjonslinjesamfunn» og gav dem spesielle privilegium (til slutten av 2008). Andre lover forlenget disse privilegier, med noen endringer, frem til slutten av 2014.

## Bosetninger i Gazaomringelsen
De følgende samfunn ble medtatt på listen over samfunn i det sørlige konfrontasjonslinjeområdet, publisert av israelske skattemyndigheter: 

## Referanser
Rafael Alkorta

**Rafael Alkorta Martínez** (født 1968) er en spansk tidligere fotballspiller.

## Karriereoversikt

## Referanser


## Eksterne lenker
* 
*  Rafael Alkorta – BDFutbol
*  Rafael Alkorta – Real Federación Española de Fútbol
*  Rafael Alkorta – Athletic Club
23. serierunde i Toppserien 2024

Alle kampene i **23. serierunde i [[Toppserien 2024]]** er terminfestet til lørdag 12. oktober.

} &ndash; 
|-
| Laveste tilskuertall:
|  &ndash;
|-
| Gule kort:
| 
|-
| Utvisninger:
| 
|}

## Kampfakta

## Referanser
TV-tårnet i Harstad

**TV-tårnet i Harstad** er et 63 meters høyt tårn på toppen av Samaåsen i Harstad. Tårnet er bygd i 1965. Betongtårnet er 39,5 m høyt og veier ca. 370 tonn. Foten av tårnet er 183 m.o.h. Oppå tårnet (betongdelen) står det en fagverksmast som er 22 m høy. Til sammen med betongtårn og mast er den totale høyde 61,5m. Toppen av TV-tårnet rager derfor hele 246 meter over havet.

## Lyssetting i mørketiden
Hvert år siden 2006 har tårnet blitt lyst opp i fra månedsskiftet november/desember, og lyser til ca. midt i januar. Dette er en del av jule- og mørketidsbelysningen i Harstad. Lyssettingen av TV-tårnet er et spleiselag hvor både bedrifter og privatpersoner bidrar. Det er Marios Musikk / Sound1.no v/Jan Santocono som startet dette prosjektet i 2006.

## Referanser


## Eksterne lenker
*  Harstad-tårnet (SSH10) på lovest.no
*  TV-tårnet på telltur.no
*  TV-tårnet på ut.no
Vålerenga Fotball i 2024

**[[Vålerenga Fotball]]** spilte i 2024-sesongen på nest øverste nivå, i OBOS-ligaen, etter å ha rykket ned fra Eliteserien 2023. Det var Geir Bakke sin andre sesong, men den første hele sesongen som hovedtrener etter at han tok over i juli 2023. 

Den 2. oktober sikret Vålerenga opprykk til Eliteserien, med fire serierunder igjen av sesongen. Runden etter, den 21. oktober, sikret de også seriemesterskapet i OBOS-ligaen. 

## Vålerenga i 2024-sesongen

## Tropp

### Utlånte spillere

## Støtteapparat

## Overganger

### Vinter

**Inn:**

**Ut:** 

### Sommer

**Inn:**

**Ut:** 

## Treningskamper
### Vinter

### Sommer

## OBOS-ligaen

### Terminliste

## Norgesmesterskapet 2024

## Individuell statistikk

## Vålerenga 2
Vålerenga 2 spilte i 2024 i 2. divisjon avdeling 2. Laget ble ledet av Øystein Sanden.

### Tabell

### Terminliste

## Referanser
Riksvei 560

**Riksvei 560** (**Rv560**) gikk mellom Vågsbotn og Indre Arna i Bergen. 

I Vågsbotn var veien forbundet med riksvei 14, i Indre Arna med europavei 68. Strekningen har blitt del av europavei 16.

## Referanser
Vålerenga Fotball Damer i 2024

**[[Vålerenga Fotball Damer]]** spiller i 2024-sesongen sin 13. sesong på rad i Toppserien. Det er Nils Lexerød sin tredje sesong som hovedtrener. Vålerenga gikk inn i sesongen som regjerende seriemester etter å ha vunnet Toppserien 2023. 

## Vålerenga i 2024-sesongen

## Tropp

 

 

 

 

 

 

 

 

### Utlånte spillere

(hos Røa til 31. desember 2024)
(hos Hønefoss til 31. desember 2024)

## Støtteapparat

## Overganger

### Vinter

**Inn:**

**Ut:** 

### Sommer

**Inn:**

**Ut:** 

## Treningskamper
### Vinter

### Sommer

## Toppserien

### Tabell

### Terminliste

## Norgesmesterskapet 2024

## Europa

### Champions League 2024/25
#### 1. kvalifiseringsrunde

#### 2. kvalifiseringsrunde

#### Gruppespill

## Individuell statistikk

## Referanser
Fjellhamar Arena

**Fjellhamar Arena** er en flerbrukshall som ligger i Fjellhamar og er hjemmearena for håndballklubben Fjellhammer. Hallen ble ferdigstilt i januar 2023.

Håndballhallen rommer nærmere  tilskuere.

## Referanser
Sankt Petri menighet

**Sankt Petri menighet**, eller **St. Petri menighet**, var et prestegjeld tilhørende Stavanger domprosti. Det omfattet sogn i Stavanger kommune i Rogaland fylke, og hovedkirken var Sankt Petri kirke.

Sankt Petri menighet er nå en del av Stavanger kirkelige fellesråd, og underlagt Stavanger domprosti i Stavanger bispedømme i Den norske kirke.

## Historikk

*St. Petri sókn* (norrønt) har sin opprinnelse fra kristningen av landet. Sankt Petri antas å være lagt under Stavanger i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. Utover fra 1700-tallet økte befolkningen i Stavanger kraftig, og fra 1. januar 1849 ble *landsognet* Hetland prestegjeld utskilt fra Stavanger. Det varte imidlertid ikke mer enn ti år før det igjen var på tale å dele byen i to menigheter. Ved kgl.res. av 27. juni 1860 ble det så bestemt å Stavanger by i to, Domkirkens og St. Petri menigheter, gjeldende fra 1. januar 1861, og den nye menigheten omfattet byens østre strøk. Den 11. august 1862 besluttet Stavanger kommunestyre å oppføre St. Petri kirke, og ble innviet av biskop Jacob von der Lippe den 3. august 1866. Ved kgl.res. av 1. oktober 1884 ble St. Petri menighet delt i to, ved opprettelsen av St. Johannes menighet, gjeldende fra 1. januar 1885.

Prestegjeldet inngikk i det nye Stavanger bispedømme fra 1. januar 1925.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Sankt Petri

## Referanser